Guri Dyrendahl

Guri Dyrendahl (født 19. juni 1929 i Oslo, død 8. april 2004 i Lørenskog) var en norsk forsker som i 1990 ble utnevnt til ridder av 1. klasse av St. Olavs Orden for sitt arbeid for funksjonshemmede. 

Dyrendahl tok eksamen i sosialmedisin på Norges kommunal- og sosialhøgskole i 1954. Hun arbeidet deretter som sosionom ved Attføringsinstituttet i Oslo, Rikshospitalet og i Helsedirektoratet. Fra 1972 til 1978 var hun lektor ved Diakonhjemmets sosialskole. Hun arbeidet også i FFO og Rådet for sosialarbeiderutdannelse. Fra 1988 var hun forsker ved Norges Byggforskningsinsitutt. Hun var også engasjert i Norsk Forbund for Utviklingshemmede og var medlem av flere statlige råd og komiteer.

Etter at hun døde i 2004 ble det opprettet et fond til hennes minne. Stiftelsen «Guri Dyrendahls minne» skal dele ut støtte til ferie for utviklingshemmede i Lørenskog, kommunen som Dyrendal flyttet til i 1962. Hun ble selv bevegelseshemmet som 14-åring og satt i rullestol resten av livet. Hun kjempet for svake grupper og var kommunepolitiker for Arbeiderpartiet i Lørenskog.Torstein Davidsen: Deler ut feriestøtte. Artikkel i Romerikes Blad 8. april 2005

 Bibliografi 
 Rettigheter for funksjonshemmede 1997 ISBN 9788200216773
 Intellectual disabilities in the Nordic welfare states – policies and everyday life 1996 Sammen med Jan Tøssebro og Anders Gustavsson  ISBN                      8276340555
 Slik bor de nå : boforhold for mennesker med psykisk utviklingshemming  1992 Sammen med Rolv Lian ISBN 82-536-0392-4

 Referanser 

Kategori:Norske forskere
Kategori:Norske sakprosaforfattere
Kategori:Riddere av 1. klasse av St. Olavs Orden
Kategori:Personer fra Oslo
Kategori:Personer fra Lørenskog kommune